Správa Komisie Európskemu Parlamentu a Rade o pokroku dosiahnutom pri pilotných štúdiách uvedených v článku 4 ods. 3 a v článku 5 ods. 1 nariadenia Európskeho parlamentu a Rady (ES) číslo 2150/2002 z 25. novembra 2002 o štatistike o odpadoch /* KOM/2005/0223 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 31.05.2005 KOM(2005) 223 v konečnom znení SPRÁVA KOMISIE EURÓPSKEMU PARLAMENTU A RADE o pokroku dosiahnutom pri pilotných štúdiách uvedených v článku 4 ods. 3 a v článku 5 ods. 1 nariadenia Európskeho parlamentu a Rady (ES) číslo 2150/2002 z 25. novembra 2002 o štatistike o odpadoch ÚVOD Nariadenie Európskeho parlamentu a Rady (ES) číslo 2150/2002 z 25. novembra 2002 o štatistike a odpadoch[1] (nariadenie o štatistike a odpadoch), ktoré nadobudlo účinnosť 29. decembra 2002. Nariadenie stanovuje rámec pre vypracovávanie štatistík Spoločenstva o vzniku, zhodnocovaní a zneškodňovaní odpadov. Spoločenstvo na účely monitorovania a vykonávania odpadovej politiky vyžaduje pravidelné štatistiky o vzniku odpadov a hospodárení s odpadmi z podnikateľských činností a domácností. Nariadenie bolo navrhnuté po dôkladnom zvážení možných problémov a ťažkostí pri vypracovávaní štatistík o odpadoch. Rada a Európsky parlament sa už počas prípravy tohto nariadenia dohodli na tom, že k objasneniu niektorých základných otázok týkajúcich sa nových oblastí štatistík o odpadoch bude potrebný určitý počet pilotných štúdií. Týmito oblasťami sú najmä štatistiky o vzniku odpadov v „poľnohospodárstve, poľovníctve, lesníctve a rybnom hospodárstve“ (článok 4 ods. 3) a štatistiky o „dovoze a vývoze odpadov“ (článok 5 ods. 1), pre ktoré sa podľa nariadenia o pohybe zásielok odpadov[2] nezhromažďujú žiadne údaje. Nariadenie o štatistike a odpadoch stanovuje v článku 8 ods. 3, že „ Komisia do dvoch rokov od nadobudnutia účinnosti tohto nariadenia predloží Európskemu parlamentu a Rade správu o pokroku dosiahnutom pri pilotných štúdiách, ktoré sú uvedené v článku 4 ods. 3 a článku 5 ods. 1.“ Táto správa túto požiadavku spĺňa. Okrem pilotných štúdií, ktoré sú povinné, sa všetky členské štáty vyzývajú k tomu, aby vykonali pilotné štúdie o „Odpadoch z obalov“ (príloha I, oddiel 2 ods. 2) a o „Prípravných činnostiach“ (príloha II, oddiel 8 ods. 3). Ak to bude nutné, Komisia použije výsledky a závery z týchto „dobrovoľných“ pilotných štúdií, na prijatie akýchkoľvek ďalších nutných vykonávacích opatrení. Program pilotných štúdií Komisia vypracovala program pilotných štúdií, ktoré sa vykonajú v členských štátoch a kandidujúcich krajinách. K vykonávaniu týchto štúdií je štátom poskytnutá finančná podpora. Komisia, i napriek ťažkostiam a oneskoreniam verí, že sa začalo dobre a očakáva, že všetkým členským štátom a Komisií prinesie program dlhodobé kladné výsledky. Rámec pilotných štúdií Štatistiky o dovoze o vývoze odpadov Článok 5 nariadenia o štatistike a odpadoch stanovuje, že „... Komisia vypracuje program pilotných štúdií o dovoze a vývoze odpadov, ktorý majú vykonať členské štáty. “ Na základe záverov pilotných štúdií, Komisia informuje Európsky parlament a Radu o možnostiach zostavovania štatistík pre činnosti a charakteristiky, ktoré sú predmetom pilotných štúdií o dovoze a vývoze odpadov. Jednou z hlavných otázok, ktorú by mali pilotné štúdia o dovoze a vývoze odpadov zodpovedať, je miera, do akej majú byť štatistiky podrobné. Súvisí to aj s druhou otázkou týkajúcou sa spôsobu, akým by sa do nariadenia o štatistike a odpadoch mala zahrnúť povinnosť týkajúca sa podávania správ podľa nariadenia o pohybe zásielok odpadov. Inak povedané, či je možné použiť údaje o dovoze a vývoze (nebezpečných) odpadov podľa nariadenia o pohybe zásielok odpadov ako vstupné údaje pre štatistiky. Tretia otázka sa týka toho, ako zhromažďovať údaje o dovoze a vývoze odpadov, ktorý sa neklasifikuje ako nebezpečný. I napriek tomu, že je tento takzvaný „zelený“ zoznam zahrnutý do nariadenia o pohybe zásielok odpadov, nespadá pod povinnosť týkajúcu sa podávania správ. S cieľom zoštrukturalizovať prácu zameranú na operatívne odporúčania harmonizovanej metodiky, sú úlohy definované takto: - Všeobecné informácie, ktoré sa týkajú potrieb politiky (životného prostredia). Týkajú sa potreby štatistických údajov o dovoze a vývoze odpadov na úrovni EÚ a na vnútroštátnej úrovni. - Špecifické informácie o zbere odpadov a zhromažďovaní údajov. Týkajú sa to už existujúcich zdrojov údajov, tokov odpadov, ktoré nie sú zahrnuté v nariadení o pohybe zásielok odpadov a toho čo by malo byť v rozsahu pôsobnosti nariadenia o štatistike a odpadoch, zhromažďovania oznamovacích povinností, mapovania možných zdrojov údajov, najmä pokiaľ ide o odpady „zeleného“ zoznamu, vrátane odpadov z obalov. - Závery a odporúčania Týkajú sa najmä návrhu metódy zhromažďovania údajov, ktorá je realistická, uskutočniteľná a (podľa možnosti) špecifická pre každú krajinu, ale ktorá zabezpečí určité normy kvality pre konečné údaje a bude harmonizovaná pre použitie vo všetkých krajinách. Štatistiky o vzniku odpadov z poľnohospodárstva, poľovníctva, lesníctva a rybného hospodárstva Vo väčšine krajín neexistovala metodika pre štatistiky o odpadoch, ktoré pochádzajú z hospodárskych sektorov poľnohospodárstva, poľovníctva, lesníctva (NACE A) a rybného hospodárstva (NACE B). Článok 4 ods. 3 nariadenia o štatistike a odpadoch poskytuje program pilotných štúdií o odpadoch z týchto hospodárskych činností s cieľom vyvinutia metodiky pre pravidelné zhromažďovanie údajov. Ťažkosti, ktoré v tejto oblasti vznikajú, sú pre to, že nie je celkom jasné, na ktoré z mnohých odpadových látok sa vzťahuje povinnosť týkajúca sa podávania správ a na ktoré nie. Počas fázy implementácie sa musí jasne rozhodnúť a dohodnúť na identifikácii týchto odpadov. Navyše populácia, ktorá je predmetom štatistiky v rámci uvedených hospodárskych činností, je veľká a pozostáva z množstva malých farmárov alebo firiem, ktoré často nemajú znalosti o problematike odpadov a nevedú si kompletnú dokumentáciu. Je potrebné, aby plány pre zhromažďovanie údajov boli riadne vypracované a organizované. S cieľom zoštrukturalizovať prácu zameranú na operatívne odporúčania harmonizovanej metodiky, sú úlohy formulované takto: - Všeobecné informácie, ktoré sa týkajú potrieb politiky životného prostredia. Týkajú sa potrieb štatistík v tejto oblasti. - Špecifické informácie o zbere odpadov a zhromažďovaní údajov. Popis praktík zaobchádzania s odpadmi v týchto sektoroch, návrhy na kategórie odpadov, ktoré by mali byť zahrnuté do týchto hospodárskych činností, ako aj návrhy na klasifikáciu týchto kategórií podľa príslušnej nomenklatúry odpadov. Okrem toho je potrebné zmapovať existujúce zdroje údajov a vyvinúť metodiky odhadov a modelovania pre tieto sektory. Napokon je treba posúdiť dôsledky minimálnych prahových hodnôt pre podávanie správ (článok 3 ods. 2). - Závery a odporúčania. Pokiaľ ide o údaje o dovoze a vývoze odpadov, týka sa tento bod najmä návrhu takej metódy zhromažďovania údajov, ktorá je realistická, uskutočniteľná a (podľa možnosti) špecifická pre každú krajinu, ale ktorá zároveň zabezpečí určité normy kvality pre konečné údaje a bude harmonizovaná pre použitie vo všetkých krajinách. Doterajšie výsledky a skúsenosti Obmedzená výzva bola zaslaná v úradnom liste z mája 2003, ktorý bol adresovaný Európskemu štatistickému systému (EŠS), vnútroštátnym štatistickým úradom prístupových krajín a Európskemu hospodárskemu priestoru (EHP). Vzhľadom na špecifickú situáciu (oneskorené prijatie rozhodnutia o financovaní pre Eurostat v roku 2003), mohli byť prvé grantové dohody pre pilotné štúdia uzatvorené až v decembri 2003. Druhá obmedzená výzva na predloženie návrhov bola poslaná v októbri 2003; grantové dohody boli uzatvorené v marci 2004. V čase prípravy tejto správy, v novembri 2004, prebieha ešte väčšina pilotných štúdií. Štatistiky o dovoze o vývoze odpadov Dve štúdie, ktoré sa týkajú dovozu a vývozu odpadov boli ukončené; ostatné, práve prebiehajúce štúdia budú ukončené v apríli 2005. Nasledujúca tabuľka 1 poskytuje celkový prehľad pilotných štúdií o dovoze a vývoze odpadov. Celkovo sa na programe zúčastnilo 10 krajín, z ktorých 3 sú z „nových“ členských štátov a z prístupových krajín. Väčšina inštitúcií, ktoré sa na pilotných štúdiách podieľali sú vnútroštátne štatistické úrady (VŠÚ), ale tiež aj inštitúcie životného prostredia (ministerstvá životného prostredia alebo vnútroštátne agentúry životného prostredia). Tabuľka 1: Pilotné štúdia o štatistike o dovoze a vývoze odpadov . |Krajina |Príspevok Spoločenstva (€) |Spolufinancujúci príjemcovia (%) |Trvanie (mesiace) |Začiatok |Koniec | |1 |Francúzsko |29 400 |0 % |15 |dec-03 |mar-05 | |2 |Portugalsko |27 714 |20 % |12 |nov-03 |nov-04 | |3 |Fínsko |40 000 |0 % |12 |dec-03 |dec-04 | |4 |Nemecko |39 889 |18 % |4 |dec-03 |apr-04 | |5 |Taliansko |40 000 |19 % |8 |mar-04 |jan-05 | |6 |Švédsko |39 698 |0 % |5 |mar-04 |júl-04 | |7 |Slovensko |25 000 |0 % |11 |mar-04 |feb-05 | |8 |Rumunsko |24 800 |0 % |12 |mar-04 |mar-05 | |9 |Luxembursko |35 550 |0 % |12 |apr-04 |apr-05 | |10 |Malta |24 909 |0 % |12 |mar-04 |mar-05 | |Výsledky v tabuľke sú zatiaľ predbežné, keďže väčšina štúdií ešte pokračuje. Na základe dvoch ukončených štúdiách sú štatistiky zahraničného obchodu najvhodnejším zdrojom údajov pre tvorbu štatistík o dovoze a vývoze odpadov, a to najmä pre nasledujúce druhy odpadov: kovové odpady, plastové odpady, odpady z papiera a lepenky, odpady zo skla, textilný odpad a spaľovacie odpady. Hlavná výhoda použitia dostupných štatistík založených na rovnakých parametroch a harmonizovanej nomenklatúre používanej všetkými členskými štátmi je spochybnená tým, že členské štáty uplatňujú rozdielne prahové hodnoty, vyjadrené peňažnou hodnotou, na zníženie administratívnej záťaže pre podnikanie. Znamená to, že tieto údaje nie sú celkom porovnateľné a môžu viesť k podhodnoteniu množstva odpadov, s ktorým sa obchoduje. Príslušná nomenklatúra pre štatistiky zahraničného obchodu (Kombinovaná nomenklatúra - KN) a o odpadoch (Európska klasifikácia odpadov pre štatistiky - EWC-Stat) nie sú nanešťastie porovnateľné pre všetky toky odpadov. Napríklad niektoré kódy KN uvádzajú odpady a tovar pod spoločným kódom, kým iné kódy zahŕňajú odpady, ktoré sú čiastočne alebo plne zahrnuté v povinnosti týkajúcej sa podávania správ nariadenia o pohybe zásielok odpadov. Navyše, štatistiky zahraničného obchodu neposkytujú priamu informáciu o priemysle, v ktorom odpad vzniká a ani o tom akým spôsobom sa s odpadmi v krajine dovozu zaobchádza. V súčasnosti ani jeden z uvedených zdrojov nemôžu doplniť údaje pre iné ako už uvedené toky odpadov zhromažďované podľa nariadenia o pohybe zásielok odpadov. Štatistiky o odpadoch z poľnohospodárstva, poľovníctva, lesníctva a rybného hospodárstva Keďže štatistiky o odpadoch z týchto hospodárskych činností sa vo väčšine členských štátoch nezostavujú pravidelne, kladie sa na túto problematiku zvýšená pozornosť v pilotných štúdiách. Nasledujúca tabuľka 2 poskytuje celkový prehľad o týchto pilotných štúdiách. Na konci roka 2003 a začiatkom roka 2004, 15 projektov začalo prešetrovať spôsoby zaobchádzania s odpadmi a príslušné možnosti zhromažďovania údajov. Väčšina zúčastnených krajín patrí k „starým“ členským štátom, 5 štúdií je realizovaných „novými“ členskými štátmi a jednu štúdiu vykonáva vnútroštátny štatistický úrad krajiny, ktorá patrí do Európskeho hospodárskeho priestoru. Do začiatku novembra 2004 boli ukončené 4 štúdie a väčšina zvyšných štúdií bude ukončená začiatkom roka 2005. Inštitúcie, ktoré sa zúčastnili na pilotných štúdiách sú vnútroštátne štatistické úrady a inštitúcie životného prostredia (ministerstvo životného prostredia alebo agentúra životného prostredia). Tabuľka 2: Pilotné štúdie o štatistike a odpadoch z poľnohospodárstva, poľovníctva, lesníctva a rybného hospodárstva. |Krajina |Príspevok Spoločenstva (€) |Spolufinancujúci príjemcovia (%) |Trvanie (mesiace) |Začiatok |Koniec | |1 |Belgicko |33 667 |0 % |20 |okt-03 |jun-05 | |2 |Švédsko |44 560 |10 % |4 |nov-03 |mar-04 | |3 |Francúzsko |48 000 |65 % |15 |dec-03 |mar-05 | |4 |Fínsko |20 000 |0 % |16 |dec-03 |apr-05 | |5 |Taliansko |30 481 |0 % |8 |dec-03 |aug-04 | |6 |Holandsko |39 484 |0 % |9 |dec-03 |sep-04 | |7 |Rakúsko |47 293 |18 % |12 |dec-03 |dec-04 | |8 |Nemecko |40 000 |0 % |8 |dec-03 |aug-04 | |9 |Nórsko |34 115 |15 % |9 |apr-04 |dec-04 | |10 |Estónsko |28 000 |0 % |12 |mar-04 |feb-05 | |11 |Slovinsko |29 900 |0 % |8 |mar-04 |nov-04 | |12 |Slovensko |25 000 |0 % |11 |mar-04 |feb-05 | |13 |Litva |25 694 |0 % |12 |mar-04 |mar-05 | |14 |Lotyšsko |23 058 |0 % |12 |mar-04 |máj-05 | |15 |Taliansko |20 000 |0 % |8 |mar-04 |nov-04 | | Keďže sa ukázalo, že štatistiky o odpadoch z poľnohospodárstva sú komplexné, venuje sa im aj najviac pozornosti. Pri porovnávaní údajov za určité obdobie a medzi jednotlivými krajinami sú kľúčovými terminológia a definície. Navyše, podľa oddielu 1 ods. 2 prílohy II k nariadeniu o štatistike a odpadoch, odpady, ktoré sa recyklujú v mieste svojho vzniku sa nezahŕňajú do štatistík o zaobchádzaní s odpadmi. Navyše, poľnohospodársky sektor je zároveň aj prijímateľom odpadov z iných sektorov. Kal z mestských čističiek odpadových vôd, kompost a zvyšky z anaeróbnej fermentácie biologicky rozložiteľného odpadu, ktoré sa používajú ako hnojivá a pôdne kondicionéry; odpady z potravinárskeho priemyslu, ktoré sa môžu použiť na ošetrenie pôdy. V poľnohospodárskom sektore je preto nevyhnutné podrobne objasniť, na ktoré materiály alebo substancie sa vzťahuje povinnosť týkajúca sa podávania správ pre štatistiku o odpadoch, ktoré sú prípadmi recyklácie v mieste ich vzniku a ako podávať správy o odpadoch, ktoré síce vznikajú v hospodárskom sektore, ale spracúva ich sektor poľnohospodársky. Čo sa týka zhromažďovania údajov, je vhodné použiť kombináciu rôznych metód, vzhľadom na to, že spomínané hospodárske činnosti vyprodukujú širokú škálu rôznych druhov odpadov. Zdá sa, že na registráciu odpadov je najvýhodnejšie použiť rôzne registre a administratívne systémy. Je tiež možné zostaviť faktory odpadov v spojení s dostupnými údajmi o činnosti, pričom za účelom stanovenia spoľahlivých faktorov odpadov sa vyžadujú podrobné štúdie. Štatistiky, ktoré sú prístupné prostredníctvom pravidelných prieskumov fariem, sa budú posudzovať ako zdroje údajov a použijú sa na vývoj odhadovacích modelov. Ešte stále ostáva množstvo otvorených problémov, ktoré treba objasniť a to prostredníctvom ostávajúcich pilotných štúdií. Finančné otázky Článok 4 ods. 3 a článok 5 ods.3 nariadenia o štatistike a odpadoch ustanovuje, že: ". .. Komisia bude financovať náklady na vykonanie pilotných štúdií až do výšky 100%..." Celkový rozpočet určený na program pilotných štúdií je 816 212 eur, z čoho 326 960 eur je určených na pilotné štúdie o dovoze a vývoze odpadov a 489 252 eur je určených na pilotné štúdie o štatistikách odpadov, ktoré sa týkajú poľnohospodárstva, poľovníctva, lesníctva a rybného hospodárstva. I napriek tomu, že nariadenie poskytuje finančnú podporu až do výšky 100% nákladov na vykonanie štúdií, 7 z 25 štúdií je spolufinancovaných príjemcami. Čo sa týka ďalšej výzvy na predloženie návrhov, v súlade s finančným Spoločenstva[3], sa bude vyžadovať spolufinancovanie príjemcami a to v minimálnej výške 10%. ZÁVERY Prvé výsledky pilotných štúdií o štatistikách o dovoze a vývoze odpadov ukazujú, že štatistiky zahraničného obchodu sú síce najlepším zdrojom, avšak neposkytujú úplný súbor údajov, ktorý by sa mohol použiť na doplnenie údajov, pokrytých nariadením o pohybe zásielok odpadov. Pre mnohé kategórie odpadov, pre ktoré je potrebné vytvoriť štatistiky, neboli navrhnuté konkrétne riešenia a preto je nevyhnutné uskutočniť ďalšie štúdie. Čo sa týka štatistík o odpadoch z poľnohospodárstva, poľovníctva, lesníctva a rybného hospodárstva, treba vziať do úvahy širokú škálu tokov rôznych druhov odpadov a čo je najdôležitejšie, zistiť, do akej miery bude štatistikami pokrytý bio-organický odpad. Ďalším závažným aspektom je zaobchádzanie s odpadmi v rámci poľnohospodárskeho sektora a miera, do akej je to zahrnuté v štatistikách o odpadoch. Pre obidve oblasti pilotných štúdií bude v roku 2005 vypísaná ďalšia výzva na predloženie návrhov. Úlohy budú upravené vzhľadom na doposiaľ získané skúsenosti. Do konca roka 2005 bude Komisia informovať Európsky parlament a Radu o možnostiach zostavovania štatistík pre činnosti a charakteristiky zahrnuté v pilotných štúdiách pre dovoz a vývoz odpadov ako je uvedené v článku 5 ods. 4 nariadenia o štatistike a odpadoch. A zároveň budú zaktualizované činnosti a výsledky, ktoré súvisia s odpadmi z poľnohospodárstva, poľovníctva, lesníctva a rybného hospodárstva, ďalej s odpadmi z obalov a s prípravnými operáciami zaobchádzania. [1] Ú. v. ES L 332, 9.12.2002, s. 1. nariadenie naposledy zmenené a doplnené nariadením Komisie (ES) č. 574/2004 (Ú. v. EÚ L 90, 27.3.2004, s. 15). 2 Nariadenie Rady (EHS) č. 259/93 z 30. februára 1993 o kontrole a riadení pohybu zásielok odpadov v rámci, do a z Európskeho spoločenstva, Ú. v. ES L 30, 6.2.1993, s.1. Nariadenie naposledy zmenené a doplnené nariadením Komisie (ES) č. 2557/2001 (Ú. v. ES L 349, 31.12.2001, s. 1). 3 Smernica Rady (EK, Euratom) číslo 1605/2002 z 25. júna 2002 o finančnom nariadení, ktoré sa vzťahuje na všeobecný rozpočet Európskych spoločenstiev (Ú. v. ES JO L 248, 16.9.2002).